A-bep-seurt koubladoù a gav, paotred yaouank ha kozh, o kregiñ gant o fouzherezh pe e bar o c'hoari daou, oc'h ober allazig d'an ellig pe o tibluskañ, hogen neblec'h ne gav an hini emañ o klask. Gevier a vefe bet livet dezhañ gant ar c'hast vil ? Pe faziet e vefe ? En holl gambreier emañ bet. Divizout a ra mont da welet en ti e-kichen. N'emañ  ket pell. N'hell ket bezañ pell. 'Maez e teu eus an ti, ha tre en hini all. An hevelep aergelc'h, an hevelep trouzioù. Betek ar c'hwezh a zo an hevelep hini, c'hwezh vat marc'hadmat, c'hwezh ar c'horfoù; c'hwezhioù tomm ha moest. N'eo ket displijus. Derc'hel a ra gant e glask.